*proiect*

|  |
| --- |
| **GUVERNUL REPUBLICII MOLDOVA****H O T Ă R Â R E nr**. **\_\_\_\_\_\_\_** **din** \_\_\_\_\_\_\_\_\_\_\_\_\_**2022****Chișinău** |

**Cu privire la modificarea Hotărârii Guvernului nr. 1129/2018**

**pentru aprobarea Regulamentului privind ajustarea periodică a valorii contractelor de achiziții publice cu executarea continuă, încheiate pe un termen mai mare de un an**

**------------------------------------------------------------------**

În temeiul art. 76 alin. (4) din Legea nr. 131/2015 privind achizițiile publice (republicat în Monitorul Oficial al Republicii Moldova, 2018, nr. 424-429, art.666), Guvernul

**HOTĂRĂŞTE:**

1. Hotărârea Guvernului nr. 1129/2018 pentru aprobarea Regulamentului privind ajustarea periodică a valorii contractelor de achiziții publice cu executarea continuă, încheiate pe un termen mai mare de un an, se modifică după cum urmează:
2. Secțiunea 1 DISPOZIȚII GENERALE se redenumește în Capitolul I DISPOZIȚII GENERALE
3. Punctul 1 din Regulament va avea următorul cuprins:

„1. Regulamentul privind ajustarea periodică a valorii contractelor de achiziții publice cu executare continuă, încheiate pe un termen mai mare de un an (în continuare – *Regulament*) reglementează modul de stabilire și aplicare a metodei pentru ajustarea periodică a valorii contractelor menționate, luând în considerare schimbarea prețurilor la componentele prețului de cost a bunurilor, lucrărilor sau serviciilor care fac obiectul contractului (în continuare – *contract de achiziție publică*)”.

1. Punctul 2 din Regulament:

La prima noțiune, după textul „ajustarea valorii contractului de achiziție publică” se completează cu textul „ținând cont de rata inflației sau deflației”

Se completează cu noțiunea „ajustarea valorii contractului de achiziție publică de lucrări cu executare continuă, încheiate pe un termen mai mare de un an în baza actualizării prețurilor de cost” cu următorul cuprins:

„ajustarea valorii contractului de achiziții publice de lucrări cu executare continuă, încheiate pe un termen mai mare de un an în baza actualizării prețurilor de cost – operarea modificărilor la soldul contractului de achiziție publică ca urmare a aplicării unui coeficient de ajustare, pentru a ține seama de orice creștere sau diminuare a costurilor pe baza căruia s-a fundamentat prețul contractului”.

1. Punctul 3 din Regulament va avea următorul cuprins:

„3. Modalitatea de ajustare a valorii contractului de achiziție se stabilește de comun acord între părți la semnarea acestuia și nu poate fi modificată pe durata executării.”

1. La Punctul 4 din Regulament, textul *„operatorul economic”* se substituie cu textul *„autoritatea contractantă”.*
2. Regulamentul se completează cu punctul 41 cu următorul cuprins:

„41.Orice operator economic care consideră că a suportat sau că este pasibil de a suporta daune prin refuzul solicitării de ajustare sau în urma procedurii de ajustare a valorii contractului de achiziție publică are dreptul să conteste acțiunile sau deciziile autorității contractante în instanța judecătorească competentă.”

1. Regulamentul se completează cu Capitolul II, cu denumirea „AJUSTAREA VALORII CONTRACTULUI ȚINÂND CONT DE RATA INFLAȚIEI SAU DEFLAȚIEI”
2. Secțiunea 2 *„Procedura de examinare a solicitării de ajustare”* se modifică în Secțiunea 1. *„Procedura de examinare a solicitării de ajustare a contractului ținând cont de rata inflației sau deflației”.*
3. Regulamentul se completează cu pct. 42, cu următorul cuprins:

„42. Operațiunile de ajustare a valorii contractului de achiziție publică, ținând cont de rata inflației sau deflației a anului precedent, se vor efectua cel mult o dată pe parcursul unui an bugetar.”;

1. Regulamentul se completează cu pct. 43, cu următorul cuprins:

„43. Ajustarea se face la începutul anului bugetar, după publicarea datelor statistice privind rata inflației sau deflației a anului precedent, inclusiv la contractele care au fost încheiate pe parcursul anului precedent și se află în proces de executare mai puțin de un an, cu condiția întrunirii prevederilor punctului 6.”;

1. Regulamentul se completează cu pct. 44, cu următorul cuprins:

„44.Resursele financiare alocate și executate, în modul corespunzător, în primul an bugetar de gestiune a contractului de achiziție publică nu sunt susceptibile ajustării.”;

1. Secțiunea a 3-a „Modul de ajustare și de contestare” se redenumește în Secțiunea a 2-a *„Modul de ajustare al contractului ținând cont de rata inflației sau deflației”;*
2. Punctul 17 din Regulament se abrogă.
3. Regulamentul se completează cu Capitolul III cu următorul cuprins:

„Capitolul III AJUSTAREA VALORII CONTRACTULUI DE ACHIZIȚIE PUBLICĂ DE LUCRĂRI CU EXECUTARE CONTINUĂ, ÎNCHEIATE PE UN TERMEN MAI MARE DE UN AN ÎN BAZA ACTUALIZĂRII PREȚURILOR DE COST

Secțiunea 1. Procedura de examinare a solicitării de ajustare”

17. Operațiunile de ajustare a valorii contractului de achiziție publică de lucrări cu executare continuă în baza actualizării prețurilor de cost se vor efectua de două ori pe parcursul unui an bugetar.

18. Ajustarea contractului se face anual, în luna iulie și ianuarie, sau, după caz, la finalizarea și recepționarea lucrărilor realizate conform contractului de achiziție în baza actualizării prețurilor la componentele prețului de cost.

19. Actualizarea prețurilor la componentele prețului de cost se realizează în baza formulei stabilite la pct.31, la fiecare solicitare de plată pe perioada de derulare a contractului.

20. Ajustarea se face inclusiv la contractele care se află în proces de executare mai puțin de un an, cu condiția întrunirii prevederilor stabilite la punctul 22.”

21. Ajustarea valorii contractului de achiziție publică poate fi solicitată în scris de către:

1) operatorul economic;

2) autoritatea contractantă (din proprie inițiativă sau la propunerea organului abilitat prin lege cu funcția de control).

22. Ajustarea valorii contractului de achiziție publică se efectuează în condițiile întrunirii cumulative a următoarelor cerințe:

1) contractul de achiziție publică de lucrări cu executare continuă este încheiat pe un termen mai mare de un an;

2) partea contractantă care a depus solicitarea de ajustare a valorii contractului şi-a îndeplinit angajamentele contractuale;

3) la solicitările de plăți înaintate pe parcursul perioadei de ajustare au fost anexate calculele de actualizare a prețurilor componentelor prețului de cost conform formulei stabilite la pct.31. Pentru solicitările de plăți, pe parcursul perioadei de ajustare, la care nu au fost anexate actualizările prețurilor la componentele prețului de cost în baza formulei stabilite la pct.31 ajustarea valorii contractului nu se efectuează.

În cazul solicitării din partea autorității contractante, efectuate la propunerea organului abilitat prin lege cu funcția de control, subpunctul 3) nu se aplică.

23. Partea contractantă, la adresa căreia a parvenit solicitarea de ajustare a valorii contractului, are obligația să se expună, în formă scrisă, pe marginea acesteia în termen de 10 zile de la data recepționării solicitării.

24. Examinarea solicitării de ajustare din partea operatorului economic sau a propunerii de ajustare din partea organului abilitat prin lege cu funcția de control în acest domeniu, se efectuează de către autoritatea contractantă prin intermediul grupului de lucru pentru achiziții publice, cu întocmirea procesului-verbal corespunzător.

25. În procesul de examinare a solicitării de ajustare, autoritatea contractantă este în drept să invite experți în domeniu, care vor prezenta rapoarte în scris și/sau verbale în ședința de examinare a solicitării.

26. Autoritatea contractantă va respinge solicitarea de ajustare, în cazul în care aceasta nu întrunește cerințele stabilite la punctul 22.

27. Acceptarea solicitării de ajustare presupune întocmirea unui acord adițional la contractul de achiziție publică, semnat de către autoritatea contractantă și operatorul economic.

28. Darea de seamă se publică în Buletinul achizițiilor publice nu mai târziu de data încheierii acordului adițional.

29. Autoritatea contractantă și Ministerul Finanțelor vor asigura în procesul de elaborare/rectificare a bugetului de stat ajustarea limitelor de cheltuieli.

30 Acordul adițional se înregistrează de către autoritatea contractantă, care gestionează mijloacele financiare, prin intermediul sistemului trezorerial, la una dintre trezoreriile regionale ale Ministerului Finanțelor. Acordurile adiționale care nu au fost înregistrate în modul stabilit nu au putere juridică.

Secțiunea 2. Modul actualizării prețurilor la componentele prețului de cost

31. Actualizarea prețurilor la componentele prețului de cost se efectuează luând în considerare următoarele elemente: prețul la materiale de construcție și prețul la combustibil, conform formulei:

Va= av +c×Ca/Co +d×Da/Do

unde:

Va – coeficient de actualizare care urmează a fi aplicat la valoarea contractului, calculat pentru lucrările prezentate;

av – coeficientul fix, care reprezintă partea neactualizabilă din valoarea contractului;

c – coeficientul care reprezintă ponderea materialelor din suma ofertei;

d – coeficientul care reprezintă ponderea combustibilului la utilizarea utilajelor și mecanismelor din suma ofertei;

Ca – prețurile medii a materialelor la data actualizării prețurilor;

Co – prețurile medii a materialelor la data încheierii contractului;

Da – prețurile medii la combustibil la data actualizării prețurilor;

Do – prețurile medii la combustibil la data încheierii contractului.

33. Prețurile medii a materialelor autohtone și la combustibil se determină conform datelor Biroului Național de Statistică, în lipsa acestora conform datelor Biroului de Statistică al Uniunii Europene. Prețurile medii a materialelor importate se determină conform datelor Biroului de Statistică al Uniunii Europene.

34. Modalitatea de calcul a coeficientului fix (av), a coeficientului care reprezintă ponderea materialelor (c) se aprobă prin ordinul Ministerului Infrastructurii și Dezvoltării Regionale, coordonat cu Ministerul Finanțelor.

1. Contractele de achiziții publice de lucrări cu executare continuă, încheiate pe un termen mai mare de un an, aflate în derulare la data intrării în vigoare a prezentei hotărâri, se ajustează din data de 1 ianuarie 2022, în condițiile prezentei hotărâri, prin modificarea contractelor de achiziții cu indicarea în clauze a modului de ajustare a valorii contractului.
2. În cazul în care, de comun acord, s-a optat pentru modul de actualizare a prețurilor componentelor prețului de cost, însă pe parcursul anului 2022 s-a beneficiat de ajustarea valorii contractului ținând cont de indicele inflației sau deflației, valoarea ajustării prin aplicarea noului mecanism se diminuează cu ajustarea deja aplicată.
3. Prezenta hotărâre intră în vigoare la data publicării în Monitorul Oficial al Republicii Moldova.

 **Prim-Ministru Natalia GAVRILIȚĂ**

 **Contrasemnează:**

 **Viceprim-ministru,
 Ministrul Infrastructurii**

 **și Dezvoltării Regionale Andrei SPÎNU**

 **Ministru al Finanțelor Dumitru BUDIANSCHI**